แวะมาชิมวันอาทิตย์ ก่อนเที่ยง คนก็เยอะแล้ว มีโต๊ะว่างสองโต๊ะ หาที่จอดรถยากมาก จนเกือบถอดใจ แต่ภาพรีวิวจากท่านอื่นๆ ทำให้ไม่ย่อท้อ

พนักงานเยอะ แต่ระบบงานค่อนข้างสับสน ดูเค้าเดินวนไปวนมา แต่อาหารไม่ได้สักที มองไปที่ครัวเห็นออเดอร์เราตั้งไว้ แต่ไม่มีคนเสิร์ฟ เพราะหลายโต๊ะ ทวงอาหารที่ยังไม่ครบ ตั้งอยู่นานจนในครัวกดกริ่งเรียกสองรอบ ก็ยังไม่ได้เสิร์ฟ เริ่มถอดใจครั้งที่ 2 

ในที่สุดก็มาเสิร์ฟ แต่มาไม่ครบ เลยตัดสินใจว่าจะไม่ทวง และสุดท้ายก็ไม่มา แต่มีอยู่ในบิลนะ

หน้าตาเย็นตาโฟ ไม่ผิดหวัง แต่รสชาติแอบผิดหวัง ปรุงเยอะหน่อย ปอเปี๊ยะเผือกอร่อยดี ระวังอย่ารีบกัด ไส้ร้อนมาก

เด่นเรื่องความคุ้มค่า